มติผู้ถือหุ้นปตท.ไฟเขียวแผนกู้เงิน5ปี8หมื่นล้าน
ผู้ถือหุ้นปตท.ไม่หวั่นม็อบร่วมประชุมผู้ถือหุ้นล้นทะลักไฟเขียวแผนกู้เงิน5ปี8หมื่นล้าน
9 เม.ย. 2553

ผู้ถือหุ้นปตท.ไม่หวั่นม็อบร่วมประชุมผู้ถือหุ้นล้นทะลักไฟเขียวแผนกู้เงิน5ปี8หมื่นล้าน
วันนี้บริษัทปตท.ได้จัดประชุมสามัญผู้ถือหุ้นประจำปี 2553 ซึ่งมีผู้ถือหุ้นเข้าร่วมประชุมกว่า 5,000 คนซึ่งมากกว่าที่บริษัทได้เตรียมการไว้ว่าจะมาประชุมประมาณ 3,000 คนเท่านั้น และในการประชุมผู้ถือหุ้นก็ได้อนุมัติให้บริษัทจัดการหาเงินทั้งการออกหุ้นกู้และกู้เงินในช่วง 5 ปีวงเงินรวม  8 หมื่นล้านบาท
นายประเสริฐ บุญสัมพันธ์   ประธานเจ้าหน้าที่บริหารและกรรมการผู้จัดการใหญ่ บริษัทปตท.กล่าวว่า วงเงินกู้ที่ได้รับอนุมัติ 8 หมื่นล้านบาทเมื่อรวมกับวงเงินเก่าที่เหลืออยู่ 1 หมื่นล้านบาทก็จะทำให้บริษัทมีวงเงินรวม 9หมื่นล้านบาทเพื่อไปจัดหามาใช้การลงคืนหนี้เดิมที่จะครบกำหนดชำระและนำไปใช้ในการลงทุนต่อไป ซึ่งคาดว่าวงเงินทั้งหมดนี้จะสามารถจัดหาได้ในช่วง 2-3 ปีนี้
อย่างไรก็ตามในช่วงครึ่งปีหลังนี้คาดว่าจะออกหุ้นกู้และกู้เงินอีกประมาณ 2 หมื่นล้านบาท หลังจากช่วงต้นปีออกไปแล้ว 1หมื่นล้าน หรือ 500 ล้านเหรียญสหรัฐโดยกู้ในรุปเงินเหรียญสหรัฐ 300 ล้านเหรียญสหรัฐและออกในรุปเงินบาท 200 ล้านเหรียญสหรัฐ  ซึ่งปีนี้การกู้ในวงเงินรวม 3หมื่นล้านบาทน่าจะเพียงพอกับความต้องการใช้เงิน
สำหรับแนวโน้มผลดำเนินงานปีนี้จะดีกว่าปีก่อนอย่างแน่นอนเพราะขณะนี้ราคาน้ำมันดิบเฉลี่ยเกินระดับ 80เหรียญสหรัฐต่อบาร์เรลแล้วขณะที่น้ำมันดิบเฉลี่ยปี 2552 จะอยู่ในระดับที่ต่ำกว่า 70เหรียญสหรัฐ ขณะที่ผลดำเนินงานงวดไตรมาสแรกของปี 2553 ก็จะดีกว่า
งวดเดียวกันของปีก่อนอย่างมากรวมถึงจะดีกว่างวดไตรมาสก่อนหน้าเพราะเป็นผลมาจากรายได้จากธุรกิจของบิรษัทและยังมีส่วนรับจากบริษณัทในเครือที่ดีขึ้นทั้งในส่วนของปตท.สำรวจและผลิตปิโตรเลัยมรวมถึงบริษัทในกลุ่มโรงกลั่นและปิโตรเคมี
สำหรับความคืบหน้าในส่วนของโครรงการที่ถูกระงับในส่วนของบริษัท 16 โครงการ คาดว่าเร็วๆนี้จะมี 2โครงการคือโรงแยกก๊าซแห่งที่ 6และท่อก๊าซ ซึ่งมีมูลค่าลงทุนรวม 2หมื่นล้านบาทน่าจะสามารถหลุดออกมาดำเนินการได้ในเร็วๆนี้หลังจากคณะกรรมการ 4ฝ่ายมีการพิจารณาซึ่งทั้งโครงการไม่ได้อยู่ในข่ายที่สร้างปัญหาด้านมลพิษที่ร้ายแรกต่อชุมชนและไม่จะขัดกับกฎหมายรับธรรมนูญมาตรา67(2)